קראפטרס, רהיטים שאוספים אנשים | upcyclish
בהתחלה התרכזתי בצמצום הרשימות שלי עד לרמה של סעיף אחד ביום, קיפול כביסה. ואז היא הגיעה. אמא שלי, שאחד מתפקידיה הנוספים הוא יו"ר ויצו ישראל, אוחזת מודעה בידיה וחייבת להתייעץ איתי לגבי העיצוב שלה. בעודי מתלבטת בין הרקע הסגול לאפור ובין הפונט הזה להוא, ובאופן מאוד לא רגיל למעצבים גרפיים טיפוסים, שמתי לב שאני מביעה התעניינות של ממש בתוכן הכתוב במודעה. היה כתוב שם על שינוי סדר חברתי, על שילוב בין קריירה למשפחה, על קידום ברשתות חברתיות ועוד. כל הטוב הזה היה בחסות שגרירות ארה"ב שכידוע לכן, מעודדת נשים להיות שם למעלה בטופ. בקיצור ויצו – לא מה שחשבתן! מכאן לשם מצאתי עצמי יושבת עם עוד 30 נשים צעירות וקרייריסטיות, ובשלב שצריך היה להציע רעיונות למיזמים חברתיים העליתי פוסט על מיזם אהוב עלי במיוחד שהכרתי דרך הרשת. Out of the dark. פרוייקט אנגלי של רהיטים עתיקים, צבועים בצורה טרנדית ופופית, מאחוריהם עומד סיפור הצלתם של רהיטים ישנים מהרחוב, ומאחוריהם עומד סיפורם של ג'יי וג'ייד הבעלים, שבצעירותם היו נערי שכונות והחליטו לעזור לנערים כמותם לצאת ממעגל הרחוב, תוך הכשרתם להיות משפצי רהיטים. הרעיון סחף מחצית מהקבוצה שלי. באופן טבעי, רובן נשרו אבל על מיכל ארקוסין, שותפתי המסתורית לא ויתרתי. היא שגילתה לי את המשפט המופלא: עדיף חברות אמת שנבנית על שותפות עסקית, מאשר שותפות עסקית אשר נבנית על חברות אמת.
High Wycombe כורסא שאפשר למצוא ברחובות – Out of the dark
מימין, שוצי, רתך וותיק בסדנא של וילי. משמאל, קרן ושלי מעמותת "עלם" – השותפה החברתית של פרוייקט "קראפטרס"
ביום רביעי שעבר, בתחילתה של השנה העברית תשע"ה, עת סיימנו את "החממה ליזמות חברתית" – תכנית המשך של ויצו בשיתוף מינגה – הזירה לעסקים חברתיים, השקנו את פרוייקט קראפטרס בערב חגיגי. בסיומו, התבשרנו כי מתוך שמונה מיזמים חברתיים נוספים שהציגו בערב זה, זכינו במקום הראשון ובפרס. את הפרס העניק ד"ר יובל דרור – מומחה לתהליכי שינוי עסקיים וחברתיים, בשם פאנל השופטים, וציין שההחלטה התקבלה על שום הרלונטיות והחשיבות שהם רואים, בהשבה לחיים של מלאכות היד הנכחדות.
בכל מקרה כוונתי היתה לסקור בבלוג זה מלאכות אלו, ועכשיו זה מושלם שיש לכך גם תכלית חברתית וגיבוי אקדמי. אז השארו מכוונים, הולכת להיות שנה מופלאה, שכולה מלאכות ידיים.שנה טובה, מיכל
פוסט מאת מיכל ויטל פורסם בתאריך 6 באוקטובר 2014 בקטגוריה עיצוב בר קיימא וסומן בתגיות craftsmen, Out of the dark, בעלי מלאכה, ויצו, כיסא, מיזמים חברתיים, מינגה, נוער בסיכון, סדנא, סדנה, עלם, קראפטרס, רהיטים ישנים, שיפוץ רהיטים.
→ מקצוע: קליגרפית הסדריה ←
2 תגובות “קראפטרס, רהיטים שאוספים אנשים”
dvora zerach 27 בדצמבר 2014 בשעה 10:20
אם יש לך רעיונות ,ממש אשמח לשמוע 🙂
admin מאת 4 בינואר 2015 בשעה 9:04
היי דבורה, סליחה על תגובתי המאוחרת, שמחה שאת נהנית מהבלוג 🙂 נשמע שאת עושה עבודה מדהימה בפרוייקט שילחי לי מייל עם החומרים, תמונות של העבודות ואנסה לחבר אותך לכמה מקומות, שיהיה שבוע מקסים